Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A munkáltató a munkáltatói jogosítványainak egy részét a munka törvénykönyvérõl szóló 1992. évi XXII. törvény rendelkezései szerint átadhatja más vezetõ munkavállaló számára. Ilyen, átengedhetõ jogosultság lehet az, hogy a
Paragraph Index: 1055

1. A munkavállalók rendelkezésére bocsátott elektronikus postafiók adatainak az ellenõrzése esetén – a részletes tájékoztatás mellett – az adatkezelésben érintett személyek hozzájáruló nyilatkozata szükséges. Munkavállalók közötti elektronikus levelek ellenõrzéséhez az érintett személyek hozzájáruló nyilatkozatainak a beszerzése viszonylag egyszerûen, problémamentesen megoldható, ugyanakkor a munkahelyen kívülrõl érkezõ és oda továbbított elektronikus levelek ellenõrzéséhez a nem munkavállaló, harmadik személy hozzájáruló nyilatkozatának a beszerzése kétséges, sokszor lehetetlen, ezért ezeknek a leveleknek – a személyekre utaló – adatai nem kezelhetõk. Az Ön válaszlevele szerint a munkavállalók rendelkezésére bocsátott elektronikus postafiók használata elsõsorban a munkahelyen belüli adatátadás felgyorsítását célozta meg, nem pedig a munkahelyen kívüli személyekkel történõ levelezés elõsegítését. A helyszíni vizsgálatok során kapott felvilágosítás szerint a munkahelyen kívülre történõ e-mail továbbítást – az indokolt kivételektõl eltekintve – korábban már korlátozták, a kívülrõl beérkezõ adatáramlást azonban jelen technikai körülményeik között nem tudják korlátozni. Az ilyen jellegû e-mailek személyekre utaló adatainak kezelése – a korábbiak értelmében – az Avtv. rendelkezéseibe ütközik, ugyanakkor a leveleknek a szûrése abból a célból, hogy vírust tartalmazó levelek, meg nem engedett méretû vagy tiltott fájl formátumot tartalmazó levelek a rendszerbe ne juthassanak be, megengedett. A korábban már említetett, az „Internet- és az elektronikus levelezési felhasználói nyilatkozat” azon rendelkezése, amely szerint az érintett személy azt kéri, hogy a vele kapcsolatban gyûjtött, 3 hónapnál régebbi információkat semmisítsék meg, nem felel meg az adatvédelem általános elveinek, mivel ez a kitétel sérti az érintett információs önrendelkezési jogát. E jogosultság szerint ugyanis csak addig az idõpontig lehet kezelni az érintett adatait, ameddig az érintett az adatkezeléshez hozzájárult. A hozzájárulás megszûntekor – vagyis három hónap elteltével – pedig az adatokat automatikusan törölni kell, az érintett ilyen irányú kérelme nélkül is.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes